3,2 m pikk autoke pakub  nelja kohta, kiirendab 100 km/hni täiesti korraliku 11,3 sekundiga ja liigub kuni 135 km/h. 50 km/h saabub sealjuures 60 kW elektrimootori 210 Nm väände abil juba 3,5 sekundiga. Lisaks tehnilisele poolele on E-Up! ka disainilt täiesti tõsine auto.    Pisikest 21. sajandi Lupot meenutav E-Up! võib pea püsti hoida, kuna on ideeautona suutnud võtta täiesti reaalse sõiduki kuju. Sellisega võiks koheselt linnaliiklusse sukelduda. Ei jääks see kellelegi jalgu ega ajaks oma ekstravagantsusega närvi.    Salongi 3+1 istmeskeem lubab kõik istmed peale juhi oma siledaks kaubaruumipõrandaks voltida, nii et E-Up! on ka väga praktiline. Auto kogukaal on 1085 kg. Tavalisest kodupistikust kestab täislaadimine umbes viis tundi.    E-Up! on plaanis tootmisse võtta alles 2013. a. Autokese esitlusel suhtus VW juht Martin Winterkorn massilisse elektriautode levimisse aga ka veel siis skeptiliselt, sedastades, et soodsateks ja levinuteks muutuvad taolised sõidukid alles 2020. a.    Forte.ee    NB! Kliki ka nendele artiklitele: